Document ID: 32014R1264

KOMISIJAS ĪSTENOŠANAS REGULA (ES) Nr. 1264/2014
(2014. gada 26. novembris),
ar kuru groza Regulu (ES) Nr. 408/2011, ar ko īsteno Eiropas Parlamenta un Padomes Regulu (EK) Nr. 1185/2009 attiecībā uz statistiku par pesticīdiem saistībā ar datu nosūtīšanas formātu
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2009. gada 25. novembra Regulu (EK) Nr. 1185/2009 attiecībā uz statistiku par pesticīdiem (1) un jo īpaši tās 5. panta 1. punktu,
tā kā:
(1)
Ar Regulu (EK) Nr. 1185/2009 ir izveidota jauna sistēma salīdzināmas Eiropas statistikas sagatavošanai par pesticīdu tirdzniecību un izmantošanu lauksaimniecībā.
(2)
Saskaņā ar Regulas (EK) Nr. 1185/2009 3. panta 3. punktu dalībvalstīm statistikas dati būtu jānosūta elektroniski un atbilstīgā tehniskā formātā, kuru pieņems Komisija.
(3)
Komisijas Regulā (ES) Nr. 408/2011 (2) nav paredzēts 2015. gadā nosūtāmās statistikas par pesticīdu izmantošanu nosūtīšanas formāts, tāpēc tā būtu jāgroza.
(4)
Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO REGULU.
1. pants
Komisijas Regulu (ES) Nr. 408/2011 groza šādi:
1)
regulas 1. un 2. pantu aizstāj ar šādiem:
“1. pants
Dalībvalstis nosūta statistikas datus par pesticīdiem, kas minēti Regulas (EK) Nr. 1185/2009 I un II pielikumā, izmantojot SDMX datu struktūras definīcijas. Datus sniedz Komisijai (Eurostat), izmantojot vienotā datu nosūtīšanas punkta pakalpojumus, vai datus izguves nolūkā dara pieejamus Komisijai (Eurostat) elektroniski.
2. pants
Datu struktūra datu par pesticīdu laišanu tirgū nosūtīšanai Komisijai (Eurostat) ir norādīta I pielikumā.
Datu struktūra datu par pesticīdu izmantošanu lauksaimniecībā nosūtīšanai Komisijai (Eurostat) ir norādīta II pielikumā.”
;
2)
Regulas (ES) Nr. 408/2011 pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 26. novembrī

Labels: 12
19
6